Metaadatok az agrárgazdaság hitelei című szakstatisztikához

**A tájékoztató utolsó frissítése:** 2023 december 8.

1. **A szakstatisztika felelőse** Reiter Szilvia, Agrárminisztérium, Agrárgazdaságért felelős Helyettes Államtitkárság e-mail: agrarstatisztika@am.gov.hu; szilvia.reiter@am.gov.hu;
2. **A szakstatisztika célja** az agrárgazdaság (mezőgazdaság és élelmiszeripar) hitelezési folyamatainak bemutatása.
3. **A szakstatisztika tartalma (miből áll a statisztika)** az agrárgazdaságban működő egyéni gazdaságok/vállalkozások és gazdasági szervezetek teljes (piaci alapú és támogatott) hitelállománya és az adott negyedév alatt folyósított új hitelei a hitelfelvevő gazdálkodási formája, főtevékenysége, a hitel pénzneme, a hitelcél, és futamidő szerint.
4. **Gyakoriság:** negyedéves
5. **A szakstatisztika története:** az agrárgazdaság hiteleinek gyűjtése 2015-ben indult az egyéni gazdaságok/vállalkozások adatszolgáltatása alapján, amely 2016-ban kiegészült a gazdasági szervezetekkel. Az adattartalom 2016-ban kibővült a piaci alapú hitelekkel, valamint az élelmiszeripar esetében egy részletesebb (szakágazati szintű) főtevékenység szerinti bontással. A 2019. évtől kezdődően a támogatás előfinanszírozó hitelekkel és a teljes hitelállományra vonatkozóan a vállalkozás mérete szerint bontással (kkv bontás) gazdagodott az adatok köre.
6. **Jogi alap (nemzetközi és hazai jogforrások):** az Országos Statisztikai Adatfelvételi Program (OSAP) kötelező adatszolgáltatásairól szóló 388/2017. (XII. 13.) Korm. rendelet
7. **Tárgyidőszak (pontosan melyik napja a referencia nap, vagy mely időszakra vonatkoznak az adatok):** a hitelállomány esetében a negyedév utolsó munkanapjára, az újonnan folyósított hitelek esetében pedig a teljes negyedévre vonatkoznak az adatok.
8. **Mértékegységek:** millió forint
9. **Alkalmazott osztályozások**

Gazdasági tevékenységek egységes ágazati osztályozási rendszere (TEÁOR’08)

A vállalkozások méret szerinti besorolása a kis- és középvállalkozásokról, fejlődésük támogatásáról szóló 2004. évi XXXIV. törvény alapján.

A gazdasági tevékenységek egységes ágazati osztályozási rendszere alapján (TEÁOR’08) készült adattáblákban, a feltüntetett szakágazatokat 2020-ban a következőképpen bontottuk meg: A *Kertészet* szakágazatból kiemeltük, és külön feltüntetésre került a *zöldségtermelés*, valamint az élelmiszeripari szakágazatok között külön szakágazatként tüntettük fel a *szőlőbor termelését*, amely ezzel egy időben kikerült az *Egyéb* *élelmiszeripar* szakágazatból.

1. **Felhasznált adatforrások** az OSAP ? számú az agrárgazdaság hitelei és a támogatás mellett igényelt agrárgazdasági hitelek című adatgyűjtése. Az adatgyűjtés adatszolgáltatói: bankok, szakosított hitelintézetek, a külföldi hitelintézetek 100 milliárd forintot meghaladó mérlegfőösszeggel rendelkező magyarországi fióktelepei, valamint a szövetkezeti hitelintézetek. Az adatgyűjtés teljes körű.
2. **Közzétételi formák:**
	1. Az Agrárminisztérium statisztikai oldalán: <http://agrarstatisztika.kormany.hu/index>
	2. A Központi Statisztikai Hivatal honlapján

Tájékoztatási Adatbázis: <https://statinfo.ksh.hu/Statinfo/index.jsp> (dinamikus lekérdező felület)

1. **Időszerűség:** az adatok ***t+45*** napra érhetőek el.
2. **Revíziós politika és gyakorlat:** előre tervezett revízió nincs, nem tervezett revízió akkor fordul elő, ha előre nem látható esemény ezt szükségessé teszi (többek között akkor, ha egy adatszolgáltató utólag módosítja az adatait).
3. **Koherencia és összehasonlíthatóság:** az idősorban nem volt törés. A 2015. évi adatok csak az egyéni gazdaságokra, vállalkozásokra vonatkoznak.
4. **Fontosabb fogalmak, módszertani kérdések**
	1. **Beruházási hitel:** a Számviteli törvény szerinti beruházási tevékenységhez nyújtott hitel.

**Beruházás:**

* tárgyi eszköz beszerzése, létesítése, saját vállalkozásban történő előállítása;
* a beszerzett tárgyi eszköz üzembe helyezése és/vagy rendeltetésszerű használatbavétele érdekében végzett tevékenység (szállítás, vámkezelés, közvetítés, alapozás, üzembe helyezés, továbbá mindaz a tevékenység, amely a tárgyi eszköz beszerzéséhez hozzákapcsolható, ideértve a tervezést, az előkészítést, a lebonyolítást, a hiteligény bevételt, a biztosítást is);
* a meglévő tárgyi eszköz bővítését, rendeltetésének megváltoztatását, átalakítását, élettartamának, teljesítőképességének közvetlen növelését eredményező tevékenység is, az előbbiekben felsorolt, e tevékenységhez hozzákapcsolható egyéb tevékenységekkel együtt.
	1. **Forgóeszköz hitelek:** jellemzően rövid lejáratú (éven belüli) hitelek, amelyek a vállalkozás tevékenységét rövid ideig szolgáló eszközök (forgóeszközök) finanszírozására használható, így különösen alapanyag vásárlásra, szolgáltatói számlák (pl. energia, víz, szállítás) és munkabérek fizetésére, vevőknek nyújtott hitelek-, szállítói előlegek, rövid lejáratú befektetett pénzügyi eszközök finanszírozására. A hitel fedezete a vállalkozás árbevétele. A hitel futamideje azonban egy évnél hosszabb is lehet, ebben az esetben beszélhetünk **hosszú lejáratú forgóeszközhitelről. A hitel besorolását a hitel felhasználási célja határozza meg.** A hosszú futamidő lehetővé teszi a vállalkozás számára, hogy miközben a forgóeszköz finanszírozása hosszú távon biztosított, a hitel futamidejének végére, a hitel visszafizetése mellett a felhalmozott jövedelemből, legalább részben biztosítani tudja a forgóeszköz finanszírozását, ezáltal csökkentve a forgóeszköz hitel szükségletét. A mezőgazdaság esetében a hosszú lejáratú forgóeszköz hitel lehetővé teszi továbbá az esetleges kedvezőtlen időjárási események veszteségeinek kigazdálkodását is.
	2. **Folyószámlahitel:** olyan hitel, amely során a bank egy hitelkeretet tesz elérhetővé az ügyfél számára, de azt nem szükséges teljes mértékbe kihasználni.
	3. **Hitelek lejárati idő szerinti csoportosítása:** az eredeti futamidő alapján csoportosítjuk a hiteleket (amennyiben egy több éves hitelből már kevesebb, mint egy év van hátra, azt ennek ellenére az éven túli hitelek állományához kell hozzáadni).
	4. **Új hitel:** az a hitel, amelyet a tárgynegyedévben már folyósítottak. A hitel prolongációt is új hitelként tartjuk nyilván.
	5. **Piaci hitel: a teljes hitelállományból** azon hitelek, amelyekre semmilyen állami kedvezmény, kedvezményes refinanszírozás nem vonatkozik, vagyis kihelyezésük, árazásuk teljesen piaci alapon történik. Az MNB Növekedési Hitelprogramja nem tartozik ide.
	6. **Támogatások előfinanszírozása:** bármilyen típusú (jövedelempótló-, költségtámogatás, beruházási támogatás) mezőgazdasági támogatást megelőlegező forgóeszköz típusú hitel, ahol a hitel visszafizetés forrásául elsődlegesen a támogatás szolgál.
	7. **A táblázatban a könyv szerinti értékeket kell szerepeltetni,** tehát ha valamilyen hitelt már nem fizetnek vissza, akkor az már nem jelenik meg az adatokban.
	8. **A** **vállalkozások méret szerinti besorolása** a kis- és középvállalkozásokról, fejlődésük támogatásáról szóló 2004. évi XXXIV. törvény alapján történik.
	9. **Az egyéni vállalkozók, őstermelők esetében** csak a mezőgazdasági/élelmiszeripari tevékenységhez felvett hiteleket kérjük feltüntetni, az egyéb például lakásvásárláshoz felvett hiteleket nem.